15.5.2023
MT
Il-Ġurnal Uffiċjali tal-Unjoni Ewropea
C 173/33
6.
Is-sitt motiv ibbażat fuq ksur tal-Artikolu 11 TUE — La kien hemm konsultazzjonijiet mal-istabbilimenti tal-edukazzjoni għolja miżmuma minn trust ta’ interess pubbliku u lanqas mal-istudenti, mal-għalliema, mar-riċerkaturi u mas-soċji ta’ dawn l-istabbilimenti. 7.
Is-seba’ motiv ibbażat fuq ksur tal-Artikolu 2 TFUE — It-TFUE ma ttrasferixxiex lill-Unjoni l-kompetenzi fil-kuntest tal-politika fil-qasam tal-edukazzjoni u tar-riċerka xjentifika li ġew eżerċitati fid-Deċiżjoni ta’ Implimentazzjoni. 8.
It-tmien motiv ibbażat fuq ksur tal-Artikolu 9 TFUE — Id-Deċiżjoni ta’ Implimentazzjoni ma twassalx għal livell għoli ta’ edukazzjoni u taħriġ; barra minn hekk, fit-tul, tikkawża effetti sfavorevoli fil-qasam akkademiku, xjentifiku u ta’ taħriġ għall-istudenti, għall-għalliem u għar-riċerkaturi tal-istituzzjonijiet tal-edukazzjoni għolja Ungeriżi miżmuma minn fondazzjonijiet. 9.
Id-disa’ motiv ibbażat fuq ksur tal-Artikolu 56 TFUE — Id-Deċiżjoni ta’ Implimentazzjoni tillimita d-drittijiet ta’ dawk iċ-ċittadini tal-Unjoni li ma humiex ċittadini Ungeriżi (studenti, għalliema, riċerkaturi) li jiżvolġu l-attività tagħhom fiċ-ċentri tal-edukazzjoni Ungeriżi miżmuma minn trust ta’ interess pubbliku. 10.
L-għaxar motiv ibbażat fuq ksur tal-Artikolu 67 TFUE — Permezz tal-irtirar tal-fondi, id-Deċiżjoni ta’ Implimentazzjoni tirrendi impossibbli l-funzjonament taċ-ċentri miżmuma minn trust ta’ interess pubbliku u tirrappreżenta attakk fuq il-kuntest ġuridiku li fih joperaw l-imsemmija ċentri, jiġifieri, indirettament, fuq is-sistema legali awtonoma (differenti) Ungeriża u fuq it-tradizzjonijiet legali tal-Ungerija. 11.
Il-ħdax-il motiv ibbażat fuq ksur tal-Artikolu 120 TFUE — L-effetti diskriminatorji u sproporzjonati tal-miżura huma manifesti u joħolqu wkoll żvantaġġ kompetittiv mhux iġġustifikat għall-istituzzjonijiet tal-edukazzjoni għolja li joperaw fil-forma ta’ trust ta’ interess pubbliku. 12.
It-tnax-il motiv ibbażat fuq ksur tal-Artikolu 124 TFUE — Id-Deċiżjoni ta’ Implimentazzjoni ssospendiet il-fondi fir-rigward ta’ diversi destinatarji u fil-frattemp allokathom lil entitajiet oħra. 13.
It-tletax-il motiv ibbażat fuq ksur tal-Artikolu 165 TFUE — Id-Deċiżjoni ta’ Implimentazzjoni ma tikkontribwixxix għall-iżvilupp ta’ edukazzjoni ta’ kwalità, iżda fil-verità tikkawżalha danni gravi u tqiegħdha f’diffikultà. 14.
L-erbatax-il motiv ibbażat fuq ksur tal-Artikolu 179 TFUE — L-irtirar tal-fondi tal-programm ta’ kooperazzjoni u ta’ skambju edukattiv Erasmus+ u tal-programm qafas għar-riċerka u l-innovazzjoni Horizon Europe jippreżupponi ostaklu ċar kemm għall-moviment liberu tar-riċerkaturi, tal-għarfien xjentifiku u tat-teknoloġiji kif ukoll għall-iżvilupp tal-kompetittività tagħhom. 15.
Il-ħmistax-il motiv ibbażat fuq ksur tal-Artikolu 13 tal-Karta tad-Drittijiet Fundamenti tal-Unjoni Ewropea (iktar ’il quddiem il-“Karta”) — Effett evidenti tad-Deċiżjoni ta’ Implimentazzjoni hija l-bidla fil-funzjonament tal-istituzzjonijiet tal-edukazzjoni għolja Ungeriżi li joperaw skont il-mudell il-ġdid. 16.
Is-sittax-il motiv ibbażat fuq ksur tal-Artikolu 2 TUE — Fl-opinjoni tar-rikorrenti, il-kunflitt ta’ interessi li jservi ta’ bażi u ta’ motivazzjoni għad-Deċiżjoni ta’ Implimentazzjoni ma jeżistix.